3 milioane de doze de vaccin antigripal ar trebui să ajungă în România.
Vaccinul are efect timp de 6 luni. Vaccinul antigripal se epuizează rapid din farmacii. România a primit 3 milioane de doze.
Odată cu venirea sezonului rece, ești preocupat nu doar de Covid, ci și de gripă. Mai ales că simptomele sunt asemănătoare.România a cumpărat 3 milioane de doze de vaccin antigripal. Dar acestea nu sunt, deocamdată, disponibile, spun surse din cadrul Medlife și Sanador.În plus, nu se găsesc nici în farmacii.Ionuț Blejan, farmacist: "În momentul acesta nu se găsește vaccin gripal în farmacii. A fost acum o săptămână, o săptămână și puțin, doar că stocurile s-au epuizat foarte repede. Acesta care a fost recent în farmacii a fost 55 de lei“. În mod normal, campania de vaccinare antigripală începe în jur de 15 octombrie.Rodica Tănăsescu, medic de familie: "Nu știu câte doze voi primi. Între ceea ce am comandat și ceea ce am primit, în ultimii 10 ani, n-a existat o suprapunere absolută.“Încă sunt medici de familie care așteaptă vaccinul antigripal. Ei spun că odată ce va ajunge, nu va fi destinat persoanelor cu boli cronice, ci copiilor mici și gravidelor. Totuși, doctorii care au primit deja dozele spun că au primit doar 10-15.